
**Otpremnici**

Razni su pojedinci i organizacije uključeni u kretanje osjetljive robe. Najveći dio te zajednice čine: **otpremnici, prijevoznici, lučke kapetanije, operateri plovnih putova, brodari, zrakoplovni prijevoznici, željeznički i kamionski prijevoznici**.

Podskupine unutar ove zajednice često se isprepliću, ali svaka od njih ima različite zadaće Neke od njih su prvenstveno odgovorne za premještanje konkretnog tereta, a druge za održavanje luka, plovila, plovnih putova i ostalih fizičkih sustava kroz koje prolazi teret.

Slika u nastavku pruža kratak prikaz ovog odnosa.



**Otpremnici:** Uloge otpremnika

|  |  |  |
| --- | --- | --- |
| **Otpremnici** | **Prijevoznici** | **Carinski brokeri** |
| **Djeluju kao agenti za:**   * otpremu robe koja pripada njihovim klijentima/izvoznicima * pakiranje, domaći i međunarodni morski, zračni ili cestovni prijevoz * plaćanje otpremničkih naknada i troškova i osiguranja * carinske pristojbe   **Mogu konsolidirati robu na različitim točkama tijekom provoza**  **Obično se radi o privatnim poduzećima**  **Mogu imati dozvolu vladine agencije** | **Mogu se koristiti svojim vlastitim metodama prijevoza**  **Mogu sklopiti partnerstvo s komercijalnim prijevoznicima** | **Djeluju u ime uvoznika u postupku carinjenja i isporuke robe do skladišta ili krajnjeg odredišta**  **Neki su otpremnici istovremeno i carinski brokeri**  **Obično imaju dozvolu vladine agencije** |

Otpremnici: Odgovornosti izvoznika



Mnoge su države usvojile Program unutarnje usklađenosti (PUU) za izvoznike. PUU se temelji na poslovnoj filozofiji koja navodi: „Želimo u najvećoj mjeri povećati prodaju, ali i osigurati postupanje u skladu sa svim propisima i zakonima te standardima strateške kontrole trgovine na međunarodnoj razini“.

Svako poduzeće koje se bavi izvozom roba i usluga može ustrojiti PUU da bi osiguralo da se njegovim postupcima ne krše nacionalni zakoni i propisi o strateškoj kontroli trgovine.

**Odgovornosti izvoznika s obzirom na stratešku kontrolu trgovine:**

* Razvrstati robu (roba) za otpremu
* Utvrditi je li potrebna izvozna dozvola za određenu robu ili se ista može izvoziti bez dozvole
* Provjeriti koja je krajnja uporaba i koji je krajnji korisnik
* Dostaviti cjelovit i temeljit zahtjev za izdavanje dozvole nadležnom vladinom tijelu
* Pripremiti detaljnu izvoznu dokumentaciju
* Voditi evidenciju u skladu s nacionalnim propisima

Otpremnici: Odgovornosti otpremnika


Rezolucija Vijeća sigurnosti Ujedinjenih naroda 1540 navodi da u svrhu zaustavljanja proliferacije osjetljive robe država mora ustrojiti, razvijati, provjeravati i održavati odgovarajuće i učinkovite nacionalne kontrole izvoza / provoza. Također, država mora ustrojiti i provoditi odgovarajuće **kaznene ili građanskopravne sankcije zbog kršenja zakona i propisa o strateškoj kontroli trgovine**. U nastavku se nalazi nekoliko primjera kontrole provoza i sankcija za nepoštivanje zakona i propisa.

**Sjedinjene Američke Države**

U SAD-u se propisima o izvozu (EAR) dodjeljuje pravna odgovornost svim osobama koje imaju informacije, ovlaštenja ili funkciju za provođenje izvoznih transakcija koje podliježu propisima o izvozu.

* Prema propisima o izvozu, otpremnici se mogu smatrati odgovornim čak i kada njihovo postupanje ovisi o informacijama ili uputama koje dobiju od korisnika njihovih usluga.
* Prema propisima o izvozu, pogrešno prikazivanje i lažne izjave na izvoznim dokumentima mogu dovesti do novčanih kazni u visini od 125.000,00 USD do 250.000,00 USD po prijestupu (ovisno o tome je li kršenje zakona dobrovoljno priznato).

**Japan**


****Japanski Zakon o vanjskoj razmjeni i trgovini predviđa posebne kazne za kršenja propisa o strateškoj kontroli trgovine, uključujući i neovlašteni provoz strateške robe.

* Kazne za prekršaje vezane za proliferaciju oružja za masovno uništenje mogu dovesti do kazne zatvora u trajanju do **10 godina**.
* Kazne za prekršaje koji nisu vezani uz proliferaciju oružja za masovno uništenje mogu dovesti do kazne zatvora u trajanju do **7 godina.**

**Estonija**

* U Estoniji pošiljke u provozu moraju imati dozvolu kada se roba s dvojnom namjenom provozi kroz Estoniju iz države koja nije članica EU-a u neku drugu državu ili ako **roba s vojnom namjenom** prolazi kroz Estoniju bez obzira na njezino krajnje odredište.
* Povrede navedenih propisa mogu dovesti do **administrativnih i financijskih kazni**. Novčane kazne u Estoniji mogu dostići iznos do 3.205,00 eura.

**Posebno upravno područje Hong Kong**

* Uredba o uvozu i izvozu, odjeljak 2. definira „**predmet u provozu**“ kao predmet koji: (a) je dovezen u Hong Kong isključivo u svrhu njegovog iznošenja iz Hong Konga; i (b) ostaje u svakom trenutku u ili na plovilu ili zrakoplovu u ili na kojem je dovezen u Hong Kong.
* Odjeljak 6.A: „Predmet u provozu“ [naveden u Popisu br. 2 \*] zahtijeva dozvolu koju izdaje direktor. Prekršaj „podliježe novčanoj kazni u skraćenom postupku u visini od 500.000 HKD i kazni zatvora u trajanju od dvije godine; prema osudi na temelju optužnice na **neograničenu novčanu kaznu** i **kaznu zatvora u trajanju od 7 godina**.“Napomena: *Dozvola je neophodna za provoz robe koja se nalaze na popisu br. 2. Popis br. 2 sadrži određena streljiva, robu za proizvodnju nuklearnog oružja i robu s dvojnom namjenom za proizvodnju nuklearnog oružja, robu vezanu uz oružje za masovno uništenje i povezane tehničke informacije.*